Document ID: 31984R1490

*****
ΚΑΝΟΝΙΣΜΟΣ (ΕΟΚ) αριθ. 1490/84 ΤΟΥ ΣΥΜΒΟΥΛΙΟΥ
της 29ης Μαΐου 1984
περί προσαρμογής ορισμένων λεπτομερειών που αναφέρονται στη πράξη προσχωρήσεως του 1979, μετά από τροποποίηση των κοινοτικών ρυθμίσεων στον τομέα των οπωροκηπευτικών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχωρήσεως του 1979, και ιδίως το άρθρο 72 παράγραφος 2,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι το άρθρο 75 παράγραφος 2 της πράξης προσχωρήσεως του 1979 έχει προβλέψει τις λεπτομέρειες υπολογισμού της κοινοτικής τιμής προσφοράς για ορισμένα οπωροκηπευτικά που προέρχονται από την Ελλάδα κατά τη μεταβατική περίοδο·
ότι ο κανονισμός (ΕΟΚ) αριθ. 3284/83 (3) έχει τροποποιήσει τον κανονισμό (ΕΟΚ) αριθ. 1035/72 (4), επιφέροντας ορισμένες διευθετήσεις στο σύστημα υπολογισμού των τιμών αναγωγής για ορισμένα οπωροκηπευτικά· ότι η εφαρμογή αυτού του νέου συστήματος υπολογισμού μπορεί να οδηγήσει σε τροποποίηση του επιπέδου της κοινοτικής τιμής προσφοράς·
ότι, σύμφωνα με το άρθρο 72 παράγραφος 2 της πράξης προσχωρήσεως του 1979, είναι αναγκαίο να γίνουν οι προσαρμογές των λεπτομερειών που αναφέρονται στο άρθρο 75 παράγραφος 2, προκειμένου να διατηρηθεί η μέθοδος υπολογισμού των τιμών αναγωγής που ισχύει κατά την έναρξη της περιόδου εμπορίας 1983/84,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 75 παράγραφος 2 στοχείο α) τρίτη περίοδος της πράξης προσχωρήσεως του 1979, η ετήσια κοινοτική τιμή προσφοράς για ορισμένα οπωροκηπευτικά που προέρχονται από την Ελλάδα δεν μπορεί να υπερβαίνει το επίπεδο της τιμής αναγωγής που προκύπτει από την εφαρμογή της μεθόδου υπολογισμού που ισχύει κατά την έναρξη της περιόδου εμπορίας 1983/84.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαΐου 1984.

Labels: 3
2
18
17